《汴梁城内有李师师巷经过感赋》
清代·陈维崧

是东京旧迹，愁漠漠，雨丝丝。
怅赵宋繁华，樊楼笑语，总被风吹。
凄其，剩勾栏在，照绿窗曾挂月如规。
今日颓垣废井，当年舞榭歌基。
师师，雪貌玉为肌。
玩月赏花时。
惹君王夜幸，香橙暗擘，腻笋潜携。
谁知，小屏风后，有周郎低唱断肠词。
一代春娇寂寞，半城夜火参差。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。